במקום שיר פתיחה
אם תהיתם בלבכם מדוע -; אינני אומרת שלום, ערב טוב; ואינני מדברת, בעצם בכלל; דעו לכם: זה לא מפני שאין לי מצב רוח; או שאין לי שום קונטקט עם הקהל,; הסיבה לכך פשוטה הרבה יותר מזה:; ההנהלה, שהחתימתני, לא מכבר, על החוזה,; הביטה בי מבט ארוך, כלומר: ההנהלה - ; סקרה אותי היטב היטב, מסוף עד התחלה...; וכה אמרה:; פה בחוזה שלך, ישנו סעיף קטן; שבוודאי שמת לב אליו כשהיה לך זמן - ; אשר אומר: צד בי"ת, כלומר, הגברת הזמרת,; אם וכאשר איננה מזמרת,; את אחד מן השירים שנקבעו פה, כאמור,; עומדת ומחייכת, והפה שלה - סגור!; לא תהיינה טענות ומענות; ותפקידך הבלעדי יהיה כדלקמן:; לבדר, להצחיק, פה ושם קצת למחות; אך הכל בשירה, יש לשיר כל הזמן!; את לא אורי זוהר, גבירתי היקרה,; ואת לא שר ההסברה או ראש העיר,; אז הואילי לסתום את הפה במחילה,; לא לדבר! - רק לשיר!; כל הזמרים שרים, אינך צריכה להעלב,; רק רבקה מיכאלי מצליחה,; את המלל והזמר לערבב ולשלב,; אבל את - לא. את לא. סליחה.; עכשיו הבינו: שחקנים רוצים לשיר תמיד, ואיך שלא יהיה; זמרים רוצים לרקוד, וקריינים רוצים - יה יה.; אז אם שמעת את יוסי בנאי שר,; תביני למההוא שחקן,; או אם ראית את תכניתו של איב -; זכרי: זה איב מונטאן!; ואת - לא הם. את - חוה.; לא, לא. את- לא הם. את - חוה.; אז פתחי את פיך, נקי את הגרון...; ונא לשיר, לשיר לשיר, בלי תיאטרון!; ו-כן... בקשר לתלבושת,; ליבשי מקסי. לא מיני.; ועימדי לא לגמרי באור, קצת בחושך,; זה טוב בשבילך, האמיני.; המיני מתאים לאישה צרה,; ואת - ככה, קצת, רק חצי צרה.; אך הצרה איתי שיש לי כל כך הרבה דברים לומר,; או לשחק. את אולבי אולי. או ז'נה - אהך, ז'נה נהדר...; את שיקספיר לא! אני יודעת, יש לי מגבלות,; אבל בסרט מוסיקלי, למשל, אני מאוד...; שלא להזכיר בכלל את הרדיו -; מה יש... אני לא יכולה?!; אני בהחלט חושבת שאני... הלו! מה קרה?; נגנו, נגנו, אני אשיר, אני אשיר, נגנו בבקשה,; נגנו לי, נגנו לי, נגנו בבקשה.; אחרי הכל אני אישה,; אך מעכשיו - אני רק שה שה שרה; אני שרה, ולא שום דבר אחר!; אם מישהו אחר רוצה - שידבר!; 